**FELHÍVÁS HASZNÁLT MEZŐGAZADASÁGI ESZKÖZÖK ÉRTÉKESÍTÉSÉRE**

**Tamási Város Önkormányzata a kizárólagos tulajdonát képező használt gépeket/eszközöket jelöl ki értékesítésre.**

A gépek/eszközök az ajánlattételi határidő lejáratát megelőző napig megtekinthetőek keddi és csütörtöki munkanapokon 9:00 és 14:00 óra között, a 06 30 820 6363-es telefonszámon előre egyeztetett helyen és időpontban.



**Az ajánlat benyújtására vonatkozó információk:**

1. Az ajánlatok benyújtásának címe:

Tamási Város Önkormányzata, 7090 Tamási, Szabadság u. 46-48.

Elektronikus megküldés esetén az uzemeltetes@tamasi.hu e-mail címre küldve.

Postai megküldés esetén az ajánlat csomagolására rá kell írni:

„Ajánlat – használt gépek/eszközök vételére”

2. Az ajánlatok benyújtásának határnapja, az ajánlattételi határidő: **2023. szeptember 28. 16.00 óra**

3. Az ajánlat kötelező tartalmi elemei:

• Ajánlattevő neve, lakcíme, email címe, telefonos elérhetősége,

• megvásárolni kívánt gép/eszköz pontos megnevezése, ajánlati vételára.

4. Az ajánlattétel szabályai:

Az ajánlatok benyújtását írásban és zárt borítékban jelen felhívásban megadott címre kell teljesíteni 1 eredeti példányban személyesen, vagy postai úton az ajánlattételi határidő lejártáig beérkezően. A postai késedelemből eredő károkat az Ajánlattevő köteles viselni. A késedelmesen benyújtott ajánlat érvénytelen.Továbbá az ajánlatot elektronikus úton is be lehet nyújtani az uzemeltetes@tamasi.hu e-mail címre a megadott időpontig.

Az ajánlatban szereplő megajánlott ajánlati árnak rögzített árnak kell lennie, vagyis az Ajánlattevő semmilyen formában és semmilyen hivatkozással sem tehetnek változó árat tartalmazó ajánlatot.

Az ajánlati ár tekintetében az Ajánlattevők csak magyar forintban (HUF) tehetnek ajánlatot, a szerződéskötés és az elszámolás valutaneme is csak ez lehet.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

Az ajánlati kötöttség időtartama: az ajánlattételi határidő lejártát követő 30 nap.

**A bírálat szempontja a legmagasabb összegű ellenszolgáltatás, nyertes ajánlattevőként az lesz kihirdetve, aki a legmagasabb vételárat ajánlja az eszközért.**Az értékesítendő eszközök kapcsán a sikeres eljárás lefolytatását követően adásvételi szerződés kerül megkötésre a nyertes ajánlattevővel.

Tamási Város Önkormányzata fenntartja a jogát arra, hogy jelen felhívást indokolás nélkül eredménytelenné nyilvánítsa, melyet Ajánlattevő ajánlattételével egyidejűleg elfogad.

Ajánlattevő ajánlattételével jelen Felhívás tartalmi részeit elfogadja.

Tamási Város Önkormányzata